Ja es poden presentar candidatures per als premis de la XXIII Gala de l'Esport de Sagunt
22 de novembre 2024

![](/media/cydnnsjx/xxii-gala-del-deporte_c.jpg?width=850&height=566.6666666666666)Imatge d'arxiu: XXII Gala de l'Esport.

La regidoria d'Activitat Física, Salut i Esports ha obert el termini per a presentar candidatures als premis de la XXIII Gala de l'Esport, que se celebrarà el dijous 20 de febrer de 2025 a la Casa Municipal de Cultura del Port de Sagunt, com a colofó a la Setmana de l'Esport. Les persones i/o entitats interessades podran presentar les seues candidatures fins al 19 de desembre de 2024.

Cada persona o club només es podrà presentar en una de les 10 categories premiades. El jurat de la Gala de l'Esport avaluarà totes les candidatures presentades a temps i en triarà les premiades. Les candidatures s'han de presentar a través del correu [galadeporte@aytosagunto.es](mailto:galadeporte@aytosagunto.es), indicant el nom de la o l'esportista o club proposat, la categoria a la qual es presenta, la justificació i les dades de contacte.

Les categories premiades són: Millor Esportista Femenina, Millor Esportista Masculí, Millor Entitat Esportiva Local, Guardó al Foment Esportiu, Guardó a l'afany de superació, Guardó DORSAL 261 al reconeixement de la visibilitat de l'esport femení, Guardó a l'esportista novell, Guardó al mèrit esportiu més destacat de la comarca, Guardó al reconeixement a la trajectòria esportiva i Guardó valors humans.

El regidor d'Activitat Física, Salut i Esports, Javier Timón, assegura que esta és una fase “imprescindible perquè el nostre esport local puga veure reconeguts els seus èxits esportius”. Timón aconsella que les candidatures “vagen tan ben documentades com siga possible per a facilitar la valoració del comité i que este puga ponderar de manera òptima els diferents èxits”.

*   [](http://www.facebook.com/sharer.php?u=https://aytosagunto.es/va/actualitat/ja-es-poden-presentar-candidatures-per-als-premis-de-la-xxiii-gala-de-l-esport-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/ja-es-poden-presentar-candidatures-per-als-premis-de-la-xxiii-gala-de-l-esport-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-es-poden-presentar-candidatures-per-als-premis-de-la-xxiii-gala-de-l-esport-de-sagunt/ "Linked In")
*   [](mailto:?body=https://aytosagunto.es/va/actualitat/ja-es-poden-presentar-candidatures-per-als-premis-de-la-xxiii-gala-de-l-esport-de-sagunt/)